Stasys Kudokas

Stasys Kudokas (1898 m. rugsėjo 29 d. Kapinės k., Naujamiesčio valsč., Panevėžio apskr. – 1988 m. spalio 6 d. Los Andželas, JAV) – inžinierius architektas.

Biografija 
1919 m. savanoriu tarnavo Panevėžio batalione, dalyvavo kovose su bolševikais. Nuo 1920 m. iki 1924 m. dirbo Susisiekimo ministerijos Kelių valdyboje. Nuo 1930 m. dirbo Kauno miesto savivaldybės architektu. Nuo 1934 m. iki 1943 m. dėstė Aukštesniojoje technikos mokykloje, o nuo 1938 m. iki 1943 m. ir Vytauto Didžiojo universitete, nuo 1940 m. docentas. Nuo 1941 m. iki 1944 m. – Architektūros kompozicijos ir piešimo katedros vedėjas. 1944 m. pasitraukė į Vokietiją. Nuo 1949 m. gyveno JAV.

Mokslas ir studijos 
 1916 m. baigė Panevėžio ir Sankt Peterburgo realines mokyklas;
 1916 – 1918 m. Sankt Peterburgo civilinių inžinierių institutas, kelių inžinerija;
 1924 m. baigė Kauno meno mokyklą;
 1924 – 1930 m. karališkoji aukštoji architektūros mokykla (Roma) (Milane išlaikyti tarptautiniai architekto kvalifikacijos egzaminai).

Projektai 
 1923 m. Buvęs Kunigų marijonų kongregacijos nuomojamas (pelno) pastatas šalia Šv. Gertrūdos bažnyčios (Kaunas);
 1934 m. pradžios mokyklų, butų kolonija su vaikų lopšeliu (dab. Odos ligų dispanseris) (Kaunas);
 1935 m. elektros stotis (Kleboniškis) (neišliko);
 1936 m. Kauko laiptai (Kaunas), -įrengimas;
 1936 m. Kinoteatras „Daina“ Kaune (su inž. A. Breimeriu);
 1937 m. Karininkų ramovė (Kaunas) (su inž. K. Kriščiukaičiu);
 1937 m. Maironio antkapinis paminklas-mauzoliejus prie Kauno arkikatedros bazilikos (skulp. B. Bučas);
 1938 m. 6-osios gimnazijos rūmai (Kaunas);
 1938 m. Aukštesnioji technikos mokykla (Kaunas) (nuo 1945 m. Kauno politechnikumas, nuo 2002 m. Kauno technikos kolegija);
 poliklinikos, gyv. namai (Kaunas);
 Alksninės Kristaus Atsimainymo bažnyčia, (Vilkaviškio rajonas);
 Pažėrų Švč. Jėzaus Širdies bažnyčia, (Kauno rajonas);
 Pilviškių Švč. Trejybės bažnyčia, (Vilkaviškio rajonas);
 nuo 1955 m. Tėvų pranciškonų bažnyčia, salės ir vienuolynas (Torontas, Kanada);
 nuo 1958 m. Visų Šventųjų bažnyčia (Čikaga, JAV);
 1954 – 1956 m. Toronto Prisikėlimo parapijos pastatų kompleksas (perstatytas 1975 – 1976 m. pagal Alfredo Kulpos - Kulpavičiaus projektą, apie 2000 m. nugriautas).

Šaltiniai

Nuorodos 
 Architekto S. Kudoko darbai Kaune
 Architekto S. Kudoko darbai Kaune

Kudokas, Stasys